**Tasg 12 – Cyfradd gyfnewid**

**Gwybodaeth am y dasg**

|  |  |  |  |  |
| --- | --- | --- | --- | --- |
| **Cwestiwn** | **Lefel anhawster** | **Cyd-destun mathemategol y Cwricwlwm Cenedlaethol** | **Math o destun** | **Mathau cwestiynau** |
| 12. Cyfradd gyfnewid | Isel (C12.1)  Isel (C12.2)  Canolig (C12.3) | Deall a defnyddio arian, perthnasoedd a ffwythiannau algebra, cyfrifo mewn ffyrdd amrywiol, defnyddio rhifau a nodiant. | Testun parhaus byr. | Dehongli fformiwlâu a’u cywerthedd testun. Cyfrifiadau. Ateb ysgrifenedig hirach, penagored i gyfiawnhau dadl. |

**Sgiliau a asesir gan y dasg**

|  |  |
| --- | --- |
| **Sgiliau meddwl** | **Sgiliau llythrennedd a chyfathrebu** |
| **Cynllunio**   * Gweithredu sgiliau, gwybodaeth a dealltwriaeth sydd ganddyn nhw eisoes * Casglu gwybodaeth * Penderfynu’r broses/dull a strategaeth   **Datblygu**   * Meddwl yn rhesymegol a chwilio am batrymau * Ystyried tystiolaeth, gwybodaeth a syniadau   **Myfyrio**   * Adolygu deilliannau a meini prawf llwyddiant * Adolygu’r broses/dull * Gwerthuso’u dysgu a’u meddwl eu hunain | **Darllen**   * Lleoli, dewis a defnyddio gwybodaeth gan ddefnyddio strategaethau darllen * Ymateb i’r hyn maen nhw wedi’i ddarllen   **Ysgrifennu**   * Trefnu syniadau a gwybodaeth * Ysgrifennu’n gywir   **Sgiliau cyfathrebu ehangach**   * Cyfleu gwybodaeth |
| **Sgiliau rhifedd** |
| **Defnyddio gwybodaeth fathemategol**   * Defnyddio rhifau * Casglu gwybodaeth   **Cyfrifo**   * Defnyddio’r system rhifau * Defnyddio amrywiaeth o ddulliau   **Dehongli a chyflwyno canfyddiadau**   * Sôn am waith a’i esbonio |

|  |
| --- |
| Sgorio Cyfradd Gyfnewid 12.1  Marc llawn: 12 600 ZAR (does dim angen uned).  Dim marc: Atebion eraill neu ddim ateb o gwbl.  Mae ateb y cwestiwn hwn yn gywir yn cyfateb i anhawster o 406 pwynt sgôr ar raddfa fathemateg PISA. Ar draws gwledydd OECD, atebodd 80% o fyfyrwyr yn gywir. I ateb y cwestiwn yn gywir, rhaid i fyfyrwyr dynnu ar eu sgiliau o’r clwstwr medr atgynhyrchu. |
| Sgorio Cyfradd Gyfnewid 12.2  Marc llawn: 975 SGD (does dim angen uned).  Dim marc: Atebion eraill neu ddim ateb o gwbl.  Mae ateb y cwestiwn hwn yn gywir yn cyfateb i anhawster o 439 pwynt sgôr ar raddfa fathemateg PISA. Ar draws gwledydd OECD, atebodd 74% o fyfyrwyr yn gywir. I ateb y cwestiwn yn gywir, rhaid i fyfyrwyr dynnu ar eu sgiliau o’r clwstwr medr atgynhyrchu. |
| Sgorio Cyfradd Gyfnewid 12.3  Marc llawn: ‘Oedd’, gydag esboniad digonol.   * Oedd, drwy’r gyfradd gyfnewid is (am 1 SGD) bydd Mei-Ling yn cael mwy o ddoleri Singapore am ei rand De Affrica. * Oedd, byddai 4.2 ZAR am un ddoler wedi rhoi 929 ZAR iddi (Sylwch: ysgrifennodd y disgybl ZAR yn lle SGD, ond mae’n amlwg ei fod wedi gwneud y cyfrifiad a’r gymhariaeth gywir, ac fe gewch anwybyddu’r gwall hwn). * Oedd, oherwydd cafodd 4.2 ZAR am 1 SGD, a rŵan dim ond 4.0 ZAR y mae’n rhaid iddi eu talu i gael 1 SGD. * Oedd, oherwydd mae’n 0.2 ZAR yn rhatach i bob SGD * Oedd, oherwydd pan rydych chi’n rhannu gyda 4.2 mae’r canlyniad yn llai na phan rydych chi’n rhannu gyda 4. * Oedd, roedd o’i phlaid oherwydd petai’r gyfradd ddim yn mynd i lawr byddai wedi cael tua $50 yn llai.   Dim marc:  - ‘Oedd’ heb esboniad neu gydag esboniad annigonol.  *•* Oedd, mae cyfradd gyfnewid is yn well.  *•* Oedd, roedd o blaid Mei-Ling, oherwydd os ydi’r ZAR yn mynd i lawr, yna bydd ganddi fwy o bres i’w gyfnewid yn SGD.  *•* Oedd, roedd o blaid Mei-Ling.  - Atebion eraill neu ddim ateb o gwbl.  Mae ateb y cwestiwn hwn yn gywir yn cyfateb i anhawster o 586 pwynt sgôr ar raddfa fathemateg PISA. Ar draws gwledydd OECD, atebodd 40% o fyfyrwyr yn gywir. I ateb y cwestiwn yn gywir, rhaid i fyfyrwyr dynnu ar eu sgiliau o’r clwstwr medr myfyrio. |